
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 171
                                                           din 29 octombrie 2015
privind modificarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local  Sighişoara nr. 27/30.01.2014,  aşa cum a fost modificat şi completat prin Hotărârea Consiliului Local Sighişoara nr. 31/27.02.2014 şi Hotărârea Consiliului Local Sighişoara nr. 118/26.06.2014


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24694/23.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 27/30.01.2014 privind participarea Municipiului Sighişoara prin Consiliul Local Sighişoara ca membru fondator în Asociaţia Sportivă Handbal Club Municipal Sighişoara;

Având în vedere Hotărârea Consiliului Local Sighişoara nr. 31/27.02.2014 privind modificarea şi completarea Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014 şi aprobarea actului constitutiv al acestei asociaţii;

Având în vedere Hotărârea Consiliului Local Sighişoara nr. 118/26.06.2014 privind completarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, modificat şi completat prin Hotărârea Consiliului Local Sighişoara nr. 31/27.02.2014; 

Ţinând cont de prevederile art. 1 şi art. 2 lit. „c” din Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare;

Luând în considerare prevederile art. 3 alin. (1) a Legii educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/2001;

Văzând şi prevederile Legii nr. 273/2006 privind finanţele publice locale, cu modificările şi completările ulterioare; 

Având în vedere necesitatea modificării şi completării Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014, în ceea ce priveşte veniturile Asociaţiei Sportive Handbal Club Municipal Sighişoara; 

Văzând Raportul de specialitate cu nr. 24693/23.10.2015 al Direcţiei Relaţii Publice şi Comunicare, prin care se justifică modificarea şi completarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014,  aşa cum a fost modificat şi completat prin Hotărârea Consiliului Local Sighişoara nr. 31/27.02.2014 şi Hotărârea Consiliului Local Sighişoara nr. 118/26.06.2014, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
Ţinând cont de amendamentul formulat în plenul şedinţei ordinare a Consiliului Local Sighişoara de către domnul consilier local şi viceprimar Gavrilă Ionel, amendament însuşit şi votat de către membrii Consiliului Local Sighişoara;  
În temeiul prevederilor art. 36 alin. (2) lit.”d”, alin. (6) lit. „a” pct. 6, alin. (7) lit. „a”, alin. (9),  art. 45 alin. (2) şi a art. 115 alin. (1) lit. „b”  din Legea nr. 215/2001, Legea administratiei publice locale, republicată, cu modificările şi completările ulterioare,

H O T Ă R Ă Ş T E:

Art. I. Se aprobă modificarea art. 37 lit. a) din Statutul Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014,  aşa cum a fost modificat şi completat prin Hotărârea Consiliului Local Sighişoara nr. 31/27.02.2014 şi Hotărârea Consiliului Local Sighişoara nr. 118/26.06.2014, care va avea următorul cuprins:

” Art. 37. Veniturile asociaţiei provin din:

a) Cotizaţiile membrilor;

Cotizaţia asociaţilor fondatori este de 295.000,00 (douăsutenouăzecişicincimii) lei pe an, împărţită astfel:

- Municipiul Sighişoara
275.000,00. (douăsuteşaptezecişicincimii) lei;

- S.C. RAZAL S.R.L.
              10.000,00 (zecemii) lei;

- S.C. FEEL FIT S.R.L.
  10.000,00 (zecemii) lei.

Cotizaţiile vor fi plătite în rate egale, lunar, pe baza facturilor emise de către Asociaţie.” 

Art. II. Date fiind prevederile art. I din prezenta hotărâre, se aprobă Statutul Asociaţiei Sportive Handbal Club Municipal Sighişoara, forma actualizată, conform Anexei nr. 1, care face parte integrantă din prezenta hotărâre.

Art. III. Se aprobă plata cotizaţiei anuale, a Municipiului Sighişoara, către Asociaţia Sportivă Handbal Club Municipal Sighişoara, în sumă de 275.000,00 lei, începând cu anul 2015, cotizaţie ce va fi plătită în rate egale, lunare, pe baza facturilor emise de către Asociaţia Sportivă Handbal Club Municipal Sighişoara.

Art. IV. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia Economică, persoanele desemnate în Consiliul Director şi Direcţia Relaţii Publice şi Comunicare.

Art. V. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Bontea Adrian
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;
  1 ex. Direcţia Relaţii Publice şi Comunicare;

  5 ex. persoanele desemnate în Consiliul Director;

  1 ex. Asociaţia Sportivă Handbal Club Municipal Sighişoara.

14 ex. 

A.B.

